CELEX: 32005R1139
Language: hu
Date: 2005-07-15 00:00:00
Title: A Bizottság 1139/2005/EK rendelete (2005. július 15.) egyes áruk Kombinált Nómenklatúra szerinti besorolásáról

16.7.2005   
            
            
               HU
            
            
               Az Európai Unió Hivatalos Lapja
            
            
               L 185/8
            
         
      A BIZOTTSÁG 1139/2005/EK RENDELETE
   
   (2005. július 15.)
   egyes áruk Kombinált Nómenklatúra szerinti besorolásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelethez csatolt Kombinált Nómenklatúra egységes alkalmazása érdekében szükséges az e rendelet mellékletében említett áruk besorolásáról szóló intézkedések elfogadása.
            
         
               (2)
            
            
               A 2658/87/EGK rendelet meghatározta a Kombinált Nómenklatúra értelmezéséről szóló általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet valamely más közösségi rendelkezéssel hoznak létre az árukereskedelemhez kapcsolódó tarifális és más intézkedések alkalmazása céljából.
            
         
               (3)
            
            
               Az említett általános szabályok értelmében az e rendelet mellékletében található táblázat 1. oszlopában leírt árukat, a 3. oszlopban feltüntetett indokok alapján, a táblázat 2. oszlopában feltüntetett KN-kód alá kell besorolni.
            
         
               (4)
            
            
               Szükséges rendelkezni arról, hogy a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikkének (6) bekezdése értelmében a tagállamok vámhatóságai által kibocsátott, és az ezzel a rendelettel nem összhangban lévő, az áruk Kombinált Nómenklatúrába történő besorolására vonatkozó Kötelező Érvényű Tarifális Felvilágosítást a jogosult három hónapos időszakon belül továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában feltüntetett KN-kód alá kell besorolni.
   2. cikk
   A 2913/92/EGK rendelet 12. cikkének (6) bekezdése értelmében a tagállamok vámhatóságai által kibocsátott, az ezzel a rendelettel nem összhangban lévő, Kötelező Érvényű Tarifális Felvilágosítás három hónapos időszakon belül továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2005. július 15-én.
      
         
            a Bizottság részéről
         
         László KOVÁCS
         
         
            a Bizottság tagja
         
      
   
   
      (1)  HL L 256., 1987.9.7., 1. o. A legutóbb a 493/2005/EK rendelettel (HL L 82., 2005.3.31., 1. o.) módosított rendelet.
   
      (2)  HL L 302., 1992.10.19., 1. o. A legutóbb a 648/2005/EK európai parlamenti és tanácsi rendelettel (HL L 117., 2005.5.4., 13. o) módosított rendelet.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Nem szőtt textillap, mérete kb. 0,60 m × 0,96 m, az egyik oldalán bevonva fűszernövény-keverékkel (30 % rozmaring, 15 % szurokfű, 15 % zsálya, 20 % bazsalikom, 20 % kakukkfű).
                  A nem szőtt textillapot egyes ételek (pástétom, sonka stb.) főzése előtt egy edénybe helyezik. A fűszernövények megízesítik a készítményt a főzés során.
                  A nem szőtt textillap nem szolgál a főtt ételek végleges csomagolásaként.
               
               
                  2106 90 92
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, a 9. árucsoporthoz tartozó Megjegyzések 1. pontja, az 56. árucsoporthoz tartozó Megjegyzések 1. a) pontja, valamint a 2106, 2106 90 és a 2106 90 92 KN-kódok szövege határozza meg.
                  A termék nem sorolható az 56. árucsoportba tartozó nem szőtt textíliákhoz, mert a nem szőtt textillap csak hordozóanyagként szolgál (az 56. árucsoporthoz tartozó Megjegyzések 1. a) pontja).
                  A fűszernövény-keverék a 0910 vámtarifaszám (20 % kakukkfű) és az 1211 vámtarifaszám (80 % egyéb növények) alá tartozó növényrészekből áll.
                  Az ilyen keverékek nem tartoznak a 0910 és az 1211 vámtarifaszám alá (a 9. árucsoporthoz tartozó Megjegyzések 1. pontja és a 1211 vámtarifaszámhoz tartozó HR Magyarázat (7) bekezdése).
                  Mivel fűszernövények kiegészítő adalékanyag nélküli egyszerű keverékéről van szó, az nem tekinthető a 2103 vámtarifaszám alá tartozó ételízesítő keveréknek.
                  A 1211 vámtarifaszámához tartozó HR Magyarázat (7) bekezdésének megfelelően ez a 2106 vámtarifaszám alá tartozik.